A BIZOTTSÁG 1893/2004/EK RENDELETE
(2004. október 29.)
a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia Európai Unióhoz történő csatlakozása következtében az 174/1999/EK rendelet értelmében a tej és tejtermékek kivitele tekintetében átmeneti intézkedések megállapításáról szóló 815/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak 41. cikke (1) bekezdésére,
mivel:
(1)
A Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában előállított egyes állati eredetű termékek forgalmazására vonatkozó átmeneti intézkedések megállapításáról szóló, 2004. március 19-i 2004/280/EK bizottsági határozat (1) rendelkezik a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában, (a továbbiakban: „új tagállamok”), jelenlegi szabályozási rendszeréből a közösségi állat-egészségügyi szabályok alkalmazásából adódó rendszerbe való átmenet megkönnyítésével kapcsolatos intézkedésekről. E határozat 3. cikkének megfelelően a tagállamok 2004. május 1-jétőlaugusztus 31-ig engedélyezik azon termékek kereskedelmét, amelyeket az új tagállamoknak a tejtermékek Közösségbe irányuló kivitelére engedélyezett létesítményeiben a csatlakozás előtt állítottak elő, feltéve, hogy a termékek rendelkeznek az érintett létesítmény közösségi állat-egészségügyi jelölésével, és olyan okmány kíséri, amely igazolja, hogy a terméket e határozattal összhangban állították elő.
(2)
Ennek következtében a 815/2004/EK bizottsági rendelet (2) rendelkezett arról, hogy azok a termékek, amelyek megfelelnek a 2004/280/EK határozat 3. cikkének, és amelyek kereskedelmét a 2004. május 1-je és augusztus 31-e közötti időszakra engedélyezik, export-visszatérítésre legyenek jogosultak.
(3)
A 2004/700/EK bizottsági határozat a 2004/280/EK határozat 3. cikke rendelkezéseinek 2005. április 30-ig történő meghosszabbításáról rendelkezik. Ezért helyénvaló a 815/2004/EK rendelet 1. cikke rendelkezéseinek a további meghosszabbítása.
(4)
Ennek megfelelően a 815/2004/EK rendeletet módosítani kell.
(5)
Annak érdekében, hogy a piaci szereplők számára elkerülhető legyen a következetlenség, ezt a rendeletet 2004. szeptember 1-jétől kell alkalmazni.
(6)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 815/2004/EK rendelet a következőképpen módosul:
1.
Az 1. cikk (1) bekezdésében a „2004. augusztus 31.” szöveg helyébe „2005. április 30.” szöveg lép.
2.
A 2. cikk (2) bekezdésében a „2004. augusztus 31.” szöveg helyébe „2005. április 30.” szöveg lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet a 2004. szeptember 1-je és 2005. április 30-a között elfogadott kiviteli nyilatkozatokra kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 29-én.